**TERMENI DE REFERINŢĂ**

*pentru ocuparea funcției de ocuparea funcției de lucrător medical (medic de familie)*

**I. INFORMAŢII GENERALE**

A.O. „Inițiativa Pozitivă” în cadrul proiectului *„Better care for refugees from the KAP community and from other groups at high risk”,* contract de finanțare PR number: 2022/1286707 semnat la data de 01.11.2022 între A.O. „Inițiativa Pozitivă” și United Nations Programe on HIV/AIDS (UNAIDS), **organizează concurs pentru ocuparea funcției de lucrător medical (medic de familie).**

**Obiectivele proiectului**

O1. Asigurarea refugiaților din comunitatea KAP, rudelor acestora și altor refugiați din grupurile cu risc crescut de infectare cu HIV cu acces la servicii medicale, psihologice și sociale de calitate.

O2. Oferirea ajutorului umanitar refugiaților din comunitatea KAP, rudelor acestora și altor refugiați din grupurile cu risc crescut de infectare cu HIV, necesar pentru perioada rece a anului.

O3. Mobilizarea eforturilor tuturor părților responsabile și interesate la nivel național și local pentru implementarea măsurilor de răspuns la epidemia HIV/SIDA din Republica Moldova în contextul crizei de război.

**II. OBIECTIVUL SERVICIILOR**

Obiectivul serviciilor constă în oferirea suportului specializat pentru desfășurarea activităților preconizate în cadrul proiectului.

**III. DESCRIEREA ACTIVITĂŢILOR ŞI A RESPONSABILITĂŢILOR SPECIFICE**

**Specialista/specialistul va avea următoarele responsabilități:**

**-** Să acorde asistență medicală medico-profilactică şi consultativă beneficiarilor organizației și refugiaților privind imunizarea, alimentaţia, profilaxia şi depistarea precoce a patologiilor, consultaţii referitor la capitolul sănătăţii reproducerii, planificării familiei, contracepţiei, asigurarea gravidităţii fără risc;

- Să desfăşoare activităţi privind instruirea sanitaro-igienică a beneficiarilor, promovarea modului sănătos de viaţă, educaţia sexuală, planificarea familiei, educaţia copilului sănătos etc;

- Să identifice persoanele din grupurile de risc, să organizeze şi să desfăşoare activităţi de profilaxie în vederea depistării factorilor de risc, precum şi identificării formelor precoce şi tardive ale maladiilor, inclusiv social-condiţionate şi sănătatea reproducerii;

- Să realizeze examenele medicale profilactice;

- Să realizeze programele de imunoprofilaxie;

- Să acorde asistenţeă medicală de urgenţă tuturor pacienţilor, indiferent de prezenţa acestora în listă, viza de reşedinţă, locul de trai, naţionalitate, religie, iar la necesitate asigură spitalizarea oportună a acestora;

- Să desfăşoare activităţi curative şi de reabilitare în funcţie de competenţa sa, în conformitate cu profesiograma medicului de familie;

- Să realizeze evidenţa şi supravegherea (dispanserică) a pacienţilor cu efectuarea examinărilor necesare, tratamentului şi reabilitării stării sănătăţii;

- Să organizeze asistenţa medicală necesară în cadrul asigurării obligatorii de asistenţă medicală cu trimitere, în caz de indicaţii medicale, în alte instituţii medico-sanitare;

- Să asigure conform indicaţiilor şi standardelor medicale, trimiterea bolnavilor către specialiştii de profil, asigurînd la necesitate consultaţiile acestora, inclusiv spitalizarea în modul stabilit;

- Să consulte şi să organizeze trimiterea pentru internare urgentă şi programată în spital, conform standardelor medicale şi modului stabilit;

- Să indice şi să supravegheze tratamentul în cabinetul de procedure;

- Să efectueze expertiza incapacității temporare de muncă;

- Să organizeze acordarea ajutorului medico-social de comun cu organele protecţiei sociale, alte instituţii de stat şi obşteşti persoanelor singuratice, vârstnice, cu disabilităţi, bolnavilor cronici, în special cu maladii cu impact social negativ asupra sănătăţii publice (tuberculoza, SIDA, dependența de droguri, alcoolism etc.);

- Să efectueze şi să organizeze activități antiepidemice în caz de depistare sau suspecţie la maladie contagioasă;

- Să informeze, în modul stabilit, Serviciul de Supraveghere de Stat a Sănătăţii Publice despre cazurile de boală transmisibile aflate sub supraveghere epidemiologică;

- Să asigure eliberarea documentației medicale solicitate de pacienţi pentru serviciile Asistenţei Sociale şi Fondului de susținere socială a populaţiei;

- Să aplice în practică cerinţele profesiogramei medicului de familie;

- Să asigure delegarea activităților pentru realizare personalului medical cu studii medii de specialitate; monitorizează şi controlează executarea lor;

- Să cunoască şi să aplice în activitatea sa prevederile protocoalelor clinice şi standardelor, ghidurilor în domeniul medicinei;

- Să participe în auditul medical intern;

- Să asigure completarea documentației medicale şi statistice pe suport de hârtie şi în format electronic;

**-** Alte responsabilități relevante.

**IV. CERINȚELE DE CALIFICARE (criterii de evaluare):**

**Specialista/specialistul trebuie să dețină următoarele calificări:**

**(i) Experiență generală (30 puncte)**

- Studii superioare medicale: are diplomă de licență în medicină (studii integrate) sau diplomă de studii superioare specialitatea medicină de familie şi diplomă de licenţă după absolvirea studiilor de rezidenţiat/secundariat clinic/certificat după absolvirea internaturii, precum şi specializare primară în medicina de familie – acte eliberate conform legislaţiei RM sau obţinute într-un alt stat şi recunoscute în condițiile stabilite de guvernul RM;

- Experiență profesională: minim 3 ani de experiență profesională în funcția de medic de familie.

**(ii) Corespunderea pentru sarcină (60 puncte)**

- Cunoașterea cadrului legislativ şi normativ din domeniul ocrotirii sănătății, compartimentul „Medicină de familie”;

- Experiență de lucru inclusiv cu persoanele din grupurile social vulnerabile, și cele cu risc sporit de infectare HIV.

 **(iii) Limba și experiența relevantă (10 puncte)**

- Cunoașterea fluentă a limbilor româna și rusă, cunoașterea unei limbi de circulație internațională va constitui un avantaj;

- Abilități bune de comunicare;

- Cunoștințe de operare cu calculatorul (Word, Excel), tehnica de tapat cursiv.

**Alte cerințe și/sau condiții obligatorii pentru poziția menționată mai sus:**

- cetățean al Republicii Moldova; are domiciliu sau are drept de reședință în RM, precum şi cetățeni ai altor state, domiciliați în RM și dispun de permis de lucru în RM;

- declarație pe propria răspundere că nu va exercita activități incompatibile cu exercitarea profesiunii de medic (art.8, Legea 264 din 27.10.2005 cu privire la exercitarea profesiunii de medic);

- lipsa antecedentelor penale, confirmate prin declarație pe propria răspundere.

**V. CRITERII DE EVALUARE**

|  |  |
| --- | --- |
| **CRITERII DE EVALUARE** | **PUNCTAJ MAXIM POSIBIL** |
| Calificări generale  | 30 puncte |
| Experiență şi calificări specifice | 60 puncte |
| Experiență relevantă | 10 puncte |
| **Total:** | **100 puncte** |

Candidații ai căror CV-uri vor corespunde criteriilor menționate în „Termenii de Referință” și vor acumula un punctaj mediu mai mare de 70 de puncte vor fi invitați la interviu.

**VI. REMUNERAREA ȘI PROGRAMUL DE LUCRU**

Remunerarea consultantului va presupune o sumă fixă conform bugetului disponibil echivalentă cu 550 USD pe lună pentru (20 ore săptămânal). Plata se va face în lei, după deducerea tuturor taxelor.

Programul de lucru se va stabili la etapa semnării contractului.

**VII**. **DURATA PRESTĂRII SERVICIILOR/CONTRACTĂRII:**

Persoana selectată își va asuma îndeplinirea tuturor responsabilităților prevăzute în cadrul prezentul document. Activitatea sa, va începe de la data semnării contractului cu o durată de până la 31.12.2023, **cu posibilitatea prelungirii.** Angajatul va agrea toate activitățile cu Coordonatorul proiectului.

**VIII. CERINȚE DE RAPORTARE**

Angajatul va pregăti și va prezenta Coordonatorului proiectului raportul de activitate.